Πόλεμος Χαμάς-Ισραήλ (2023)

{{Πληροφορίες στρατιωτικής σύγκρουσης 
|τίτλος= Πόλεμος Χαμάς–Ισραήλ
|πόλεμος= μέρος της Αραβοισραηλινής σύγκρουσης
|εικόνα= October 2023 Gaza−Israel conflict.svglang=el
|λεζάντα= Λωρίδα της Γάζας (Παλαιστίνη, de jure υπό την Παλαιστινιακή Αρχή, de facto υπό κυριαρχία Χαμάς)  περιοχές εντός Ισραήλ όπου παραμένουν οι Παλαιστίνιοι ένοπλοι  περιοχές του Ισραήλ που έχουν εκκενωθεί  περιοχές εντός της Παλαιστίνης τις οποίες έχουν καταλάβει Ισραηλινά στρατεύματα
|ημερομηνία= 7 Οκτωβρίου 2023 - σήμερα
|αίτια= 
|τόπος= Ισραήλ, Παλαιστίνη, Νότιος Λίβανος
|στόχοι= 
|μέθοδοι= 
|κατάσταση= συνεχίζεται  
 Μετά την εισβολή και την τρομοκρατική επίθεση της Χαμάς, το Ισραήλ κυρήσσει τον πόλεμο σε αυτήν και ανακαταλαμβάνει τα εδάφη στα οποία είχαν εισέλθει Παλαιστίνιοι μαχητές (9 Οκτωβρίου), ενώ συνεχίζονται επιθέσεις προς το Ισραήλ με ρουκέτες.
 Οι Ισραηλινοί πραγματοποιούν συνεχείς αεροπορικούς βομβαρδισμούς στη Γάζα.
 203 άμαχοι Ισραηλινοί βρίσκονται υπό την αιχμαλωσία μαχητών της Χαμάς στην Γάζα.
 Οι ισραηλινές αρχές διέταξαν την εκκένωση της πόλης της Γάζας με σκοπό την ολοκληρωτική επίθεση σε αυτήν που προγραμματίζεται.
 Η Λωρίδα της Γάζας ετέθη υπό πλήρη αποκλεισμό (απαγόρευση εισόδου τροφίμων, νερού, φαρμάκων, καυσίμων και ηλεκτρικής ενέργειας)  
 Το Ισραήλ εισέβαλε στην Λωρίδα της Γάζας (27-28 Οκτωβρίου 2023 –)
|έκβαση= 
|έδαφος=
|πλευρά1=   <ref>
Ο πόλεμος μεταξύ παλαιστινιακών οργανώσεων -υπό την ηγεσία της Χαμάς- και του Ισραήλ, ξεκίνησε στις 7 Οκτωβρίου 2023, όταν ένοπλοι Παλαιστίνιοι εισέβαλαν στα Ισραηλινά εδάφη και επιτέθηκαν εναντίον αμάχων Ισραηλινών που συμμετείχαν σε μουσικό φεστιβάλ, γεγονός που συνιστά τη μεγαλύτερη τρομοκρατική ενέργεια από συστάσεως του κράτους του Ισραήλ. Μία ημέρα αργότερα, ξεκίνησε η Ισραηλινή αντεπίθεση, με συνεχείς βομβαρδισμούς και ολικό αποκλεισμό της Λωριδας της Γάζας, καθώς και συμπλοκές στην Δυτική Όχθη και στα σύνορα του Ισραήλ με τον Λίβανο. 

Οι παλαιστινιακές ομάδες ονόμασαν την επίθεσή τους «Επιχείρηση Κατακλυσμός του Αλ-Άκσα» ( ),
 και το Ισραήλ ονόμασε την αντεπίθεση του «Επιχείρηση Σιδερένια Ξίφη» ( ). 

Συνολικά, τουλάχιστον 2.200 πύραυλοι εκτοξεύτηκαν από τη Γάζα, προκαλώντας δεκάδες θανάτους και τραυματισμούς. Οι επιθέσεις με πυραύλους συνοδεύτηκαν από διείσδυση παλαιστίνιων μαχητών στα κιμπούτς που περιβάλλουν τη Γάζα και την ισραηλινή πόλη Σντερότ, με τα παλαιστινιακά και ισραηλινά μέσα ενημέρωσης να αναφέρουν ότι Ισραηλινοί στρατιώτες και πολίτες βρίσκονται υπό παλαιστινιακή ομηρία. Το Ισραήλ κήρυξε κατάσταση έκτακτης ανάγκης και πόλεμο για πρώτη φορά μετά τον Πόλεμο του Γιομ Κιπούρ το 1973. 

Αφού εξουδετέρωσε τις δυνάμεις της Χαμάς από τις πληγείσες ισραηλινές περιοχές, ο ισραηλινός στρατός απάντησε με αεροπορικές επιδρομές στην πυκνοκατοικημένη Λωρίδα της Γάζας, στοχεύοντας πολιτικές και στρατιωτικές υποδομές. Ανακοινώνοντας τη κλιμάκωση των επιθέσεων του με τη διεξαγωγή χερσαίας στρατιωτικής επιχείρησης, το Ισραήλ διέταξε την εκκένωση του άμαχου πληθυσμού της βόρειας περιοχής της Λωρίδας της Γάζας. Η Χαμάς κάλεσε τον πληθυσμό να μην ανταποκριθεί στον «αηδιαστικό, ψυχολογικό πόλεμο των δυνάμεων της Κατοχής».  Ωστόσο, η εκκένωση των περιοχών είνα μαζική με αποτέλεσμα να έχει ξεσπάσει ανθρωπιστική κρίση, αφότου το Ισραήλ διέκοψε την αποστολή προμηθειών τροφίμων καθώς και νερού, ηλεκτρικής ενέργειας και καυσίμων στη Γάζα. Μέχρι τις 15 Οκτωβρίου, περίπου 2750 Παλαιστίνιοι έχασαν την ζωή τους εξαιτίας των βομβαρδισμών του Ισραήλ, ενώ περίπου 1 εκατομμύριο πολίτες (περίπου οι μισοί) είναι πλέον άστεγοι.

Τα Ηνωμένα Έθνη αλλά και ειδικοί, κατηγορούν Ισραήλ και Χαμάς για εγκλήματα πολέμου, καθώς και έχουν κάνει έκκληση προς τις δύο πλευρές, από κοινού και με άλλα κράτη, για άμεση κατάπαυση του πυρός.

Στις 17 Οκτωβρίου η κατάσταση κλιμακώθηκε δραματικά μετά την έκρηξη πολεμικού υλικού στο αραβικό νοσοκομείο Αλ Αχλί στη πόλη της Γάζας. Τόσο η Χαμάς όσο και ο Ισραηλινός Στρατός αρνούνται τη συμμετοχή τους στην ενέργεια αυτή, ρίχνοντας τα βάρη ο ένας στον άλλο. Η έκρηξη σκότωσε περίπου 300 άτομα και πυροδότησε μεγάλες αντιδράσεις και πορείες διαμαρτυρίες τόσο στο αραβικό όσο και στο δυτικό κόσμο.  

Στις 20 Οκτωβρίου το Ισραήλ ανακοίνωσε τους στόχους της ισραηλινής στρατιωτικής εκστρατείας στη Λωρίδα της Γάζας. Οι πολεμικοί στόχοι περιλαμβάνουν την εξόντωση της Χαμάς, μέσω της καταστροφής των στρατιωτικών και κυβερνητικών της δυνατοτήτων, την πλήρη παραίτηση του Ισραήλ από κάθε ευθύνη στη Γάζα και τη δημιουργία ενός νέου «καθεστώτος ασφαλείας».  Σε αυτό το πλαίσιο, από τις  28 Οκτωβρίου, το Ισραήλ προχώρησε σε εκτεταμένες χερσαίες επιχειρήσεις μέσα στη Λωρίδα, ενώ οι κάτοικοι της Γάζας έχουν αποκοπεί από την πρόσβαση σε υπηρεσίες τηλεφώνου και Διαδικτύου. Οργανώσεις βοήθειας προειδοποιούν για μια εξελισσόμενη ανθρωπιστική καταστροφή στη Γάζα.

Πλαίσιο 
 
Η Λωρίδα της Γάζας και το Ισραήλ βρίσκονται σε σύγκρουση μετά την αποχώρηση του Ισραήλ από τη Λωρίδα της Γάζας το 2005 και την ανάληψη του ελέγχου της λωρίδας της Γάζας από την Χαμάς μετά τις εκλογές του 2006 και τον εμφύλιο πόλεμο με την Φατάχ το 2007. Η Λωρίδα της Γάζας βρίσκεται υπό ισραηλινό και αιγυπτιακό αποκλεισμό από το 2007.

Η επίθεση έλαβε χώρα ενώ το Ισραήλ γιόρταζε το Σιμτσάτ Τορά, και συνέπεσε όχι μόνο με το εβραϊκό Σάββατο αλλά και την επομένη της 50ής επετείου από την έναρξη του Πολέμου του Γιομ Κιπούρ (ο οποίος ξεκίνησε επίσης με μια αιφνιδιαστική επίθεση). Η επίθεση ακολούθησε τρεις εβδομάδες βίας στον φράχτη που χωρίζει το Ισραήλ από τη Γάζα. Η Χαμάς και το Ισραήλ είχαν πρόσφατα διαπραγματευτεί μια εκεχειρία, με τη μεσολάβηση του Κατάρ, της Αιγύπτου και των Ηνωμένων Εθνών στις 29 Σεπτεμβρίου. Πριν από την επίθεση, είχαν σκοτωθεί εντός του έτους τουλάχιστον 247 Παλαιστίνιοι πολίτες και μαχητές από ισραηλινές επιθέσεις, ενώ 32 ισραηλινοί και 2 ξένοι σκοτώθηκαν από παλαιστινιακές επιθέσεις.

Όταν ξέσπασε η νέα ανάφλεξη στην Παλαιστίνη, το Ισραήλ και η Σαουδική Αραβία διεξήγαγαν διαπραγματεύσεις για την εξομάλυνση των σχέσεων τους, με τον Σαουδάραβα διάδοχο πρίγκιπα Μοχάμεντ Μπιν Σαλμάν να δηλώνει πρόσφατα ότι η ομαλοποίηση των διακρατικών σχέσεων μεταξύ Σ. Αραβίας και Ισραήλ ήταν «για πρώτη φορά, πραγματική». Το υπουργείο Εξωτερικών της Σαουδικής Αραβίας ανέφερε σε ανακοίνωσή του ότι «είχε επανειλημμένα προειδοποιήσει ότι η συνεχιζόμενη κατοχή της Γάζας από το Ισραήλ θα οδηγήσει σε περαιτέρω βία».

Ο διοικητής των Ταξιαρχιών Ιζ αντ-Ντίν αλ-Κασάμ, Μοχάμεντ Ντέιφ, δήλωσε ότι η αιφνιδιαστική επίθεση του Οκτωβρίου ήταν απάντηση στη «βεβήλωση του τζαμιού αλ-Άκσα» νωρίτερα αυτό το έτος, και κάλεσε τους Παλαιστινίους και τους αραβοϊσραηλινούς να "εκδιώξουν τις κατοχικές δυνάμεις και να καταστρέψουν τα τείχη". Ο ηγέτης της Χαμάς Σαλέχ αλ-Αρούρι δήλωσε ότι η επιχείρηση ήταν μια απάντηση «στα εγκλήματα της κατοχής», προσθέτοντας ότι μαχητές υπερασπίζονται το τέμενος Αλ Άκσα και χιλιάδες Παλαιστίνιοι αιχμάλωτοι κρατούνται από το Ισραήλ.

Λίγο πριν τον πόλεμο
Κατά τη διάρκεια του 2023, και πριν από την επίθεση, τουλάχιστον 247 Παλαιστίνιοι είχαν σκοτωθεί από τις ισραηλινές δυνάμεις, ενώ 32 Ισραηλινοί και δύο ξένοι υπήκοοι είχαν σκοτωθεί σε παλαιστινιακές επιθέσεις. Οι αυξήσεις στις επιθέσεις εποίκων είχαν εκτοπίσει εκατοντάδες Παλαιστίνιους και υπήρξαν συγκρούσεις γύρω από το Τζαμί Άλ Άκσα, έναν διαφιλονικούμενο ιερό χώρο στην Ιερουσαλήμ.

Οι εντάσεις μεταξύ του Ισραήλ και της Χαμάς αυξήθηκαν τον Σεπτέμβριο του 2023, με την εφημερίδα Washington Post να θεωρεί ότι ήταν «στο χείλος του πολέμου». Στις 9 Οκτωβρίου 2023 το Ισραήλ βρήκε εκρηκτικά κρυμμένα σε ένα φορτίο με τζην παντελόνια και διέκοψε όλες τις εξαγωγές από τη Γάζα. Σε απάντηση, η Χαμάς έθεσε τις δυνάμεις της σε κατάσταση συναγερμού και διεξήγαγε στρατιωτικές ασκήσεις με άλλες ομάδες, συμπεριλαμβανομένης της ανοιχτής άσκησης εισβολής σε ισραηλινούς οικισμούς.Στις 13 Σεπτεμβρίου, πέντε Παλαιστίνιοι σκοτώθηκαν στα σύνορα. Σύμφωνα με την Washington Post, οι Παλαιστίνιοι προσπαθούσαν να πυροδοτήσουν τον μηχανισμό, ενώ σύμφωνα με το  Al Jazeera προσπαθούσαν να τον απενεργοποιήσουν. Στις 29 Σεπτεμβρίου, το Κατάρ, ο ΟΗΕ και η Αίγυπτος μεσολάβησαν προκειμένου να ανοίξουν ξανά κλειστά σημεία διέλευσης και να αποκλιμακώσουν τις εντάσεις.

Ιστορικό

Επίθεση 7ης Οκτωβρίου 

Γύρω στις 06:30 τοπική ώρα και ώρα Ελλάδας στις 7 Οκτωβρίου 2023, η Χαμάς ανακοίνωσε την έναρξη της επιχείρησης που αποκάλεσε «κατακλυσμός στο αλ-Ακσά», δηλώνοντας ότι είχε εκτοξεύσει πάνω από 5.000 ρουκέτες από τη Λωρίδα της Γάζας στο Ισραήλ σε διάστημα 20 λεπτών. Ισραηλινά μέσα ενημέρωσης ανέφεραν ότι τουλάχιστον 2.200 βλήματα εκτοξεύτηκαν από τη Γάζα. Τουλάχιστον πέντε άνθρωποι σκοτώθηκαν από τις πυραυλικές επιθέσεις των Παλαιστινίων. Αναφέρθηκαν εκρήξεις σε περιοχές γύρω από τη Λωρίδα της Γάζας και σε πόλεις στην πεδιάδα του Σαρόν. Πυραυλικές επιθέσεις σημειώθηκαν στην Γκεντέρα, τη Χερτσλιγιά,το Τελ Αβίβ και το Ασκελόν. Σειρήνες ήχησαν επίσης στην Μπερσεβά, την Ιερουσαλήμ, το Ρεχοβότ, το Ρισόν Λεζιόν και την αεροπορική βάση Παλματσίμ. Η Χαμάς απηύθυνε έκκληση στους κατοίκους να πάρουν τα όπλα εναντίον του Ισραήλ, με τον ανώτερο στρατιωτικό διοικητή Μοχάμαντ Ντέιφ να καλεί «τους μουσουλμάνους παντού να εξαπολύσουν επίθεση». Παλαιστίνιοι μαχητές άνοιξαν επίσης πυρ εναντίον ισραηλινών σκαφών στα ανοιχτά της Λωρίδας της Γάζας, ενώ ξέσπασαν συγκρούσεις μεταξύ Παλαιστινίων και του ισραηλινού στρατού στο ανατολικό τμήμα του φράχτη της Γάζας.

Ταυτόχρονα, περίπου 1.000 Παλαιστίνιοι μαχητές διείσδυσαν στο Ισραήλ από τη Γάζα χρησιμοποιώντας φορτηγά, αγροτικά, μοτοσυκλέτες, μπουλντόζες και αλεξίπτωτα πλαγιάς. Εικόνες και βίντεο έδειχναν βαριά οπλισμένους και μασκοφόρους μαχητές ντυμένους με μαύρα ρούχα να οδηγούν φορτηγά και να ανοίγουν πυρ στο Σντερότ, σκοτώνοντας αρκετούς Ισραηλινούς πολίτες και στρατιώτες. Ένα βίντεο από τη Γάζα έδειχνε ανθρώπους να ποδοπατούν το πτώμα ενός ισραηλινού στρατιώτη φωνάζοντας «Ο Θεός είναι μεγάλος». Άλλα βίντεο έδειχναν Ισραηλινούς αιχμάλωτους και ένα φλεγόμενο ισραηλινό τανκ, καθώς και μαχητές να οδηγούν ισραηλινά στρατιωτικά οχήματα. Παλαιστίνιοι μαχητές εντοπίστηκαν σύμφωνα με αναφορές στο Νιρ Οζ το Μπέερι και το Νετίβ ΧαΑσαρά, όπου σύμφωνα με πληροφορίες πήραν ομήρους και πυρπόλησαν σπίτια, και άνοιξαν πυρ σε κιμπούτς γύρω από τη Λωρίδα της Γάζας. Αψιμαχίες έλαβαν χώρα στη στρατιωτική βάση του Ρέιμ, ενώ σύμφωνα με αναφορές κάτοικοι του Οφακίμ μπήκαν σε ομηρεία από τους Παλαιστίνιους. Παράλληλα, πυρπολήθηκαν σπίτια στο Σντερότ.

Ένας εκπρόσωπος του ισραηλινού στρατού δήλωσε ότι μαχητές από τη Γάζα είχαν εισέλθει στο Ισραήλ μέσω τουλάχιστον επτά τοποθεσιών και εισέβαλαν σε τέσσερις μικρές αγροτικές ισραηλινές κοινότητες, τη πόλη Σντερότ και δύο στρατιωτικές βάσεις από ξηράς και από θαλάσσης. Τα ισραηλινά μέσα ενημέρωσης ανέφεραν ότι επτά κοινότητες τέθηκαν υπό τον έλεγχο της Χαμάς, συμπεριλαμβανομένων των Ναχάλ Οζ, Κφαρ Αζά, Μάγκεν και Σουφά Μπεχερί. Το αστυνομικό τμήμα του Σντερότ τέθηκε υπό τον έλεγχο της Χαμάς σύμφωνα με πληροφορίες, όπως και το πέρασμα Ερέζ, επιτρέποντας στους μαχητές να εισέλθουν στο Ισραήλ.

Απάντηση 7ης Οκτωβρίου 
Η επίθεση, η οποία συνέπεσε με την εβραϊκή γιορτή Σιμτσάτ Τορά, εξέπληξε πολλούς Ισραηλινούς. 

Η κυβέρνηση ενεργοποίησε το σύστημα Σιδηρούς Θόλος. Ο πρωθυπουργός Μπέντζαμιν Νετανιάχου και ο υπουργός Άμυνας Γιόαβ Γκάλαντ πραγματοποίησαν αξιολογήσεις ασφαλείας στο αρχηγείο των Ισραηλινών Αμυντικών Δυνάμεων στο Τελ Αβίβ. Ο Γκαλάντ αργότερα ενέκρινε την κινητοποίηση δεκάδων χιλιάδων εφέδρων του στρατού και κήρυξε κατάσταση έκτακτης ανάγκης στις περιοχές που βρίσκονται σε ακτίνα εντός ογδόντα χιλιομέτρων από την λωρίδα της Γάζας. Δήλωσε επίσης ότι η Χαμάς "έκανε ένα σοβαρό λάθος" όταν εξαπέλυσε την επίθεσή της και δεσμεύτηκε ότι "το Ισραήλ θα κερδίσει". Ο ισραηλινός στρατός κήρυξε «κατάσταση ετοιμότητας για πόλεμο». Ο ισραηλινός στρατός ανέφερε ότι επρόκειτο να μπουν σε υπηρεσία έφεδροι όχι μόνο στη Γάζα αλλά και στη Δυτική Όχθη, όπως και κατά μήκος των συνόρων του Ισραήλ με τον Λίβανο και τη Συρία. Ζητήθηκε από τους κατοίκους των περιοχών που γειτινιάζουν με τη Λωρίδα της Γάζας να μείνουν στα σπίτια τους, ενώ οι άμαχοι στο νότιο και κεντρικό Ισραήλ «να παραμείνουν δίπλα σε καταφύγια». Οι δρόμοι γύρω από τη Λωρίδα της Γάζας έκλεισαν για τους πολίτες από το στρατό.

Μετά την επίθεση, το Ισραήλ κήρυξε αυξημένη κατάσταση ετοιμότητας για πιθανή σύγκρουση. Ο ισραηλινός στρατός κήρυξε κατάσταση ετοιμότητας για πόλεμο και ο πρωθυπουργός Μπενιαμίν Νετανιάχου συγκάλεσε έκτακτη συνάντηση των αρχών ασφαλείας. Ο Ισραηλινός Στρατός ανέφερε επιπλέον ότι ξεκίνησαν στοχευμένες ενέργειες στη Λωρίδα της Γάζας στο πλαίσιο αυτού που αποκάλεσε «Επιχείρηση Σιδερένια Σπαθιά». Την ημέρα της επίθεσης, οι ισραηλινές δυνάμεις ανέφεραν ότι έπληξαν 17 στρατιωτικές εγκαταστάσεις της Χαμάς και τέσσερα επιχειρησιακά κέντρα διοίκησης στη Γάζα με αεροπορικές επιδρομές. Ο Επίτροπος της Ισραηλινής Αστυνομίας Κόμπι Σαμπτάι ανακοίνωσε ότι τα πράγματα πλέον βρίσκονταν σε «εμπόλεμη κατάσταση», μετά από αυτό που ο ίδιος αποκάλεσε ως «μαζική επίθεση από τη Λωρίδα της Γάζας». Ανακοίνωσε επίσης την απαγόρευση κυκλοφορίας σε όλο το νότιο Ισραήλ και την ανάπτυξη της αντιτρομοκρατικής μονάδας Γιαμάμ στο Ισραήλ. Ο επικεφαλής εκπρόσωπος του Ισραηλινού Στρατού, Αντιναύαρχος Ντάνιελ Χαγκάρι δήλωσε ότι τέσσερις μεραρχίες αναπτύχθηκαν στην περιοχή.

Ο Ισραηλινός Πρόεδρος Ισαάκ Χέρτσογκ είπε ότι η χώρα αντιμετωπίζει «μια πολύ δύσκολη στιγμή» και εξέφρασε τη στήριξη του στο στρατό, τις δυνάμεις ασφαλείας, τα σωστικά συνεργεία και τους κατοίκους που δέχονταν επίθεση. Σε τηλεοπτική μετάδοση, ο πρωθυπουργός Νετανιάχου δήλωσε: «Είμαστε σε πόλεμο».  Δήλωσε επίσης ότι ο ισραηλινός στρατός θα ενισχύσει τις συνοριακές του αναπτύξεις για να αποτρέψει άλλους από το να «κάνουν το λάθος να συμμετάσχουν σε αυτόν τον πόλεμο». 

Τα αεροδρόμια στο νότιο τμήμα του κεντρικού Ισραήλ έκλεισαν για εμπορικές και επιβατικές πτήσεις, ενώ το αεροδρόμιο Μπεν Γκουριόν παρέμεινε σε λειτουργία. Η Lufthansa μείωσε τις πτήσεις της από και προς την χώρα σε μία μόνο από το Τελ Αβίβ προς τη Φρανκφούρτη και ακύρωσε άλλες προγραμματισμένες πτήσεις από και προς το Ισραήλ στις 7 Οκτωβρίου.

Θύματα

Ισραήλ 
Τα ισραηλινά μέσα ενημέρωσης ανέφεραν ότι τουλάχιστον 100 άνθρωποι είχαν σκοτωθεί και περισσότεροι από 900 άνθρωποι τραυματίστηκαν, και ότι ομάδες ασθενοφόρων εστάλησαν στις περιοχές γύρω από τη Λωρίδα της Γάζας για να παράσχουν ιατρική βοήθεια. Τουλάχιστον 77 τραυματίες ήταν σε κρίσιμη κατάσταση. Τουλάχιστον ένας θάνατος αμάχου αναφέρθηκε στο Κφαρ Αβίβ, ενώ τρεις άνθρωποι τραυματίστηκαν στο Ασκελόν και στο Γιαβνέ .  Τουλάχιστον τέσσερις άνθρωποι σκοτώθηκαν στο Κουσέιφε.  Τουλάχιστον 68 τραυματίες αναφέρθηκαν στο Ασκελόν ενώ άλλοι 280 τραυματίες αναφέρθηκαν στην Μπερσεβά, 60 εκ των οποίων ήταν σοβαρά τραυματισμένοι.

Η Χαμάς ισχυρίστηκε ότι είχε αιχμαλωτίσει 35 Ισραηλινούς και τους μετέφερε στη Λωρίδα της Γάζας. Ισχυρίστηκε επίσης ότι συνέλαβε τον Ισραηλινό στρατηγό Νιμρόντ Αλονί. Τα βίντεο από τη Γάζα έδειχναν αιχμαλώτους, με τους κατοίκους της Γάζας να ζητωκραυγάζουν στα φορτηγά που μετέφεραν πτώματα. Ο πρέσβης του Νεπάλ στο Ισραήλ, Κάντα Ριτζάλ, δήλωσε ότι τουλάχιστον επτά Νεπαλέζοι τραυματίστηκαν στην επίθεση και ότι άλλοι δέκα μεταφέρθηκαν αιχμάλωτοι σε μια φάρμα στο Αλουμίμ.

Παλαιστίνη 
Μετά τις αεροπορικές επιδρομές του Ισραήλ, το Παλαιστινιακό Υπουργείο Υγείας στη Γάζα ανέφερε ότι πολλοί πολίτες τραυματίστηκαν. Αργότερα ανέφερε ότι 198 Παλαιστίνιοι σκοτώθηκαν και άλλοι 1.610 τραυματίστηκαν. Ο Γιουσέφ Αμπού αλ-Ρις, Παλαιστίνιος αξιωματούχος υγείας στη Γάζα, δήλωσε ότι τα περισσότερα θύματα σκοτώθηκαν από τις πυραυλικές επιδρομές του Ισραήλ. Οι δημοσιογράφοι του Associated Press στη Λωρίδα της Γάζας μετέδωσαν ότι είδαν να γίνονται 15 κηδείες θυμάτων, και οχτώ σωρούς θυμάτων σε νοσοκομεία.  Τέσσερις Παλαιστίνιοι σκοτώθηκαν και άλλοι πέντε τραυματίστηκαν σε συγκρούσεις με τον Ισραηλινό Στρατό κατά μήκος του περιμετρικού φράχτη της Γάζας. Πέντε Παλαιστίνιοι μαχητές, σύμφωνα με αναφορές, σκοτώθηκαν στο Σντερότ.  Τα παλαιστινιακά μέσα ενημέρωσης ανέφεραν ότι το ισραηλινό χτύπημα έξω από το νοσοκομείο Νάσερ στο Χαν Γιουνίς προκάλεσε πολλά θύματα. Ένας νοσηλευτής τραυματίστηκε σοβαρά.

Χερσαία εισβολή του Ισραήλ στη Λωρίδα της Γάζας (27 και 28 Οκτωβρίου 2023 – σήμερα) 

Στις 27 Οκτωβρίου, οι υπηρεσίες διαδικτύου και κινητής τηλεφωνίας στη Γάζα διακόπηκαν σχεδόν εντελώς καθώς το Ισραήλ ενέτεινε την εκστρατεία βομβαρδισμού του.  Μετά από αυτό, αι Iσραηλινές Ένοπλες Δυνάμεις, εξαπέλυσαν μια χερσαία εισβολή μεγάλης κλίμακας στη Λωρίδα της Γάζας. Συγκρούσεις μεταξύ της Χαμάς και των Ισραηλινών αναφέρθηκαν κοντά στα οικοδομικά συγκροτήματα Μπέιτ Χανούν και Μπουρείτζ.

Στις 28 Οκτωβρίου, το Ισραήλ εκκίνησε και επίσημα χερσαία εισβολή στην Λωρίδα της Γάζας, ενώ είχε ήδη αναφέρει ότι οι μονάδες που αναπτύχθηκαν εντός της περιοχής το προηγούμενο βράδυ εξακολουθούσαν να βρίσκονται στο έδαφος αυτό. Μετά την έναρξη της εισβολής, ο ηγέτης της Χαμάς Αλί Μπαράκα ισχυρίστηκε ότι οι ισραηλινές δυνάμεις εισβολής υπέστησαν μεγάλες ανθρώπινες απώλειες και απώλειες εξοπλισμού λόγω ενέδρας.

Ανάλυση 
Σύμφωνα με τους ειδικούς στη Μέση Ανατολή, Ντάνιελ Μπύμαν και Αλεξάντερ Πάλμερ, οι επιθέσεις ανέδειξαν την παρακμή της Οργάνωσης για την Απελευθέρωση της Παλαιστίνης (ΟΑΠ) και την άνοδο της Χαμάς ως το κύριο κέντρο εξουσίας στην παλαιστινιακή πολιτική. Προέβλεψαν επίσης την περαιτέρω παρακμή της ΟΑΠ αν διατηρηθεί το status quo. 

Σύμφωνα με τον Ισραηλινό αναλυτή Σηθ Φράντζμαν, η επίθεση σηματοδότησε μια αξιοσημείωτη κλιμάκωση στη συνεχιζόμενη σύγκρουση μεταξύ του Ισραήλ και της Χαμάς. Ξεχώριζε για τη σημαντική κλίμακα και την εμβέλειά της, περιλαμβάνοντας τόσο πυρά ρουκετών όσο και συνοριακές επιθέσεις στη Γάζα. Το γεγονός αυτό σηματοδότησε μια σημαντική απόκλιση από προηγούμενες συγκρούσεις, οι οποίες συνήθως ακολουθούσαν μια σταδιακή εξέλιξη με σταδιακή κλιμάκωση των εντάσεων  . 
Πολιτικοί αναλυτές και δημοσιογράφοι έχουν συγκρίνει την επίθεση, με τον πόλεμο του Γιομ Κιπούρ το 1973, τις επιθέσεις της 11ης Σεπτεμβρίου 2001, την επίθεση του Ραμαζανιού το 2003,  καθώς και με την επίθεση Τετ των Βιετκόνγκ στον Πόλεμο του Βιετνάμ. Η επίθεση της Χαμάς, όπως και εκείνη τον Βιετκόνγκ έγινε το πρωί μιας αργίας, φάνηκε να είναι "παντού ταυτόχρονα" και επέδειξε ικανότητες που δεν θεωρούνταν δυνατές σε ένα αντάρτικο.

Ο  δημοσιογράφος Πήτερ Μπωμόν περιέγραψε σε άρθρο του στον Guardian ότι η εκδήλωση της σύγκρουσης ήταν μια τεράστια αποτυχία για τις ισραηλινές μυστικές υπηρεσίες, δεδομένης της αποτυχίας της ισραηλινής κυβέρνησης να την εντοπίσει νωρίτερα.

Δείτε επίσης
 Συγκρούσεις στο τέμενος Άλ Άκσα (Απρίλιος 2022)
 Σφαγή στο μουσικό φεστιβάλ Supernova (7 Οκτωβρίου)
Έκρηξη στο αραβικό νοσοκομείο Αλ-Αχλί (17 Οκτωβρίου)
 Αεροπορική επιδρομή στην εκκλησία του Αγίου Πορφυρίου (Γάζα) (19 Οκτωβρίου)
 Διαδηλώσεις κατά του πολέμου Χαμάς-Ισραήλ (2023)

Σημειώσεις

Παραπομπές 

Πόλεμος Χαμάς-Ισραήλ το 2023
Ισραηλινοπαλαιστινιακή σύγκρουση
Γεγονότα το 2023
Γεγονότα στο Ισραήλ
Συγκρούσεις το 2023